Ich Johann Leonhard Engell, buͦrger der statt Bern, der zeit regierender hoffmeister zuͦ Königsfelden ✳ unnd thwingherr zùo Birmistorff thùn khùnd unnd bekhennen offentlich hiemit, alss dann uff hüt zù endt gemeltem dato innam̄en und anstath ✳ der hòchgeachten, wohledlen, ✳ gestrengen, ✳ ehrenvesten, ✳ from̄en, ✳ fürnem̄en, ✳ fürsichtigen und weiszen herren, hn✳ schuͦltheiszen und reth lobl₎r✳ statt Bärn ✳ zuͦ bemeltem Birmistorff ✳ offentlich zuͦ gricht sasz und rächt hielt, ✳ daselbsten vor mir
unnd einem ehrsamen rächten kom̄en unnd erschin̄en sindt, ✳ die ehrsamen und bescheidnen Michael Schärer, ✳ geweszner müller inn Lindt ✳ der graffschafft Baden, ✳ verkaüffer, an einem, ✳ so danne Anthoni Meyer
ab dem Berg ✳ zuͦ Müntzlishauͦszen ✳ besagter graffschafft Baden, käuffer anderen theils. ✳ und hat vorgemelter Schärer, der verkäuffer, ✳ dùrch seinen mit rächt erlaùbten fürsprechen ✳ eröffnen und fürbringen laszen, welchermaszen und gestalten ✳ er mit gùtter zeitlicher vorbetrachtùng ✳ gehabtem rath ✳ mehrerem seinem schaden zuͦ fürkom̄en, ✳ from̄en und nùtzen dadùrch zuͦ fürderen, ✳ für ihne, ✳ seinere erben und nachkom̄en, ✳ uffrecht und redlichen
verkauͦfft und zuͦ kauͦffen geben habe, ✳ und also hiemit aùch nochmahlen, ✳ wüszend und wohlbedächtlichen vor stab ✳ und rächt zù kauͦffen gäbe ✳ dem vorgedachten Anthoni Meyer ✳ namblichen ein stin mülli
inn obbemeltem Lindt, ✳ angeregter graffschafft Baden an der Rüsz gelegen mit haùsz, hoffstatt, mülli, ✳ stampfe, schleiffe, ✳ scheüren, ✳ räben, ✳ kraùt✳ und bauͦmgartten oder matten ✳ sampt allem darzùgehörigem, ✳ schiff
unnd gschir, ✳ waszer ✳ und waszer leitteren, ✳ von✳ unnd zuͦfahrt, ✳ stäg✳ unnd wäg, ✳ zünen und wassen marchen, ✳ alles beyeinanderen gelegen, ✳ aùch aller anderen ehehafften, gerechtigkeit ✳ und gerechtsame ✳ wie ers von
altemhar inghabt und beseszen, ✳ darzuͦ gehört ✳ und genoszen hat, ✳ hiervon nichts vorbehalten ✳ sampt dem bestem seynem rosz, ✳ rosz gschir und müllikahren ✳ dar by auͦch ein geschloszen sein soll, ✳ die rächtsame desz wegsz ennert
der Rüsz, ✳ so dùrch den rein ✳ oder höltzlin hin auͦff gaht. ✳ und seye gemelte mülli, so offt unnd vill die verenderet und verkauͦfft werde, ✳ dem hoff Königsfelden erschätzig ✳ und gebe auͦch daselbsthin jehrlich₎
zinsz ✳ alwegen uff Martini ann kernen vier mütt ✳ unnd der kilchen Birmistorff ✳ aùch rechts jehrliches bodenzinszes ✳ ann kèrnen ein mütt, ✳ die steüwr ✳ und braüch, ✳ aùch oberkeitlichen ufflagen, ✳ so von diser
mülli wegen ✳ möchten billichen angelegt werden ✳ gegen ihren gnaden ✳ und gegen der gemeindt ✳ fürtherhin aùszrichten, ✳ sonsten seyen dise mülli ✳ mit den darzù verkaùfften stùcken ✳ unnd güetteren ✳ über
die lächenspflicht ✳ lùth Königsfeldischen ùrbahrs ✳ anderer schùlden halben ✳ ledig, ✳ unbekümmerett und eygen. ✳ seye alszo diszer kauͦff ✳ und verkauͦff ✳ mit vorgemelten gedingen ✳ hingeben und beschehen,
umb vier thaùszent zwäuw huͦndert achtzig unnd fuͦnff guͦldin, ✳ jeh und alwegen jeden denselben ✳ für sechs zechen batzen und zwen schillig gerechnet und gezehlt ✳ sampt zwäuwen saùm̄en weins
zuͦm trinckhgeltt ✳ volgender gestalten zù erlegen ✳ und zù bezahlen: ✳ erstlichen den schwösteren zù Baden zinszbahres capital ✳ zwaüwhùndert vier und fünffzig guͦt guͦldin, ✳ herren Matheisz
Nericker ✳ zwaüw hùndert sechszig gùt guͦldin, ✳ herren Petter Sommerer ✳ dreü huͦndert guͦt guͦldin, ✳ der kirchen zù Birmistorff ✳ huͦndert vierzig guͦt gùldin ✳ und herren hauͦbtmans Spönlins, seel₎, ✳
erben ✳ zù Zürich drühuͦndert fünffzig guͦt guͦldin. ✳ denne von vor gemelten capitalien ✳ uff gelüffne zinsz ✳ vierhùndert dreiszig siben guͦt guͦldin, ✳ item in baarem geltt ✳ alszbalden uff die vertigung zuͦ erlegen ✳
einhùndert fünffzig und neün guͦldin ✳ und dann die noch restierenden ✳ zwaüw thaùszent ✳ zwaüwhuͦndert achtzig und fünff guͦldin ✳ sollen alsz dann jährlichen ✳ zù dreühuͦndert guͦt guͦldenen, ✳ jedoch ohne zinsz
erlegt ✳ und mit der ersten zahlùng ✳ uff Martini ✳ instehenden sechszechen huͦndert fünffzig und neünten jahrs angefangen werden. ✳ darby ist aùch anbedingt, ✳ welche parthey, ✳ esz were kaüffer ✳ oder verkaüffere, ✳ disen kauͦff geröwen thette, ✳ der röwende ✳ dem anderen ein huͦndert guͦt guͦldin ✳ wendtschafft geben und erlegen sölle. ✳ und solle disere mülli ✳ mit aller ihrer zùgehördt und gerechtsame
sein, desz verkaüffers ✳ und seinen erben ✳ frey sicher und ehehafft underpfandt, ✳ bisz zù usz zahlùng vor beschribner kàuͦff suͦmma ✳ und erlegùng desz ledsten pfenniges ✳ vor menigklichem ✳ heiszen ✳ sein unnd
verbleiben. ✳ unnd uff daszhin, so entzeücht und entwehrt sich ✳ mehr gedachter kaüffer Schärer ✳ für sich unnd seinere erben ✳ offtbesagter mülli sampt derselben zuͦ gehördt ✳ und bewehrt dieselbige ✳ mit vorgemelten gedingen ùnd beschwernùszen ✳ zù dickh gesagten kaüffer Meyers ✳ unnd deszelbigen erben gewalt und handen, ✳ dieselbige mit dero zuͦ gehördt nach ihrem freyen willen zuͦ nuͦtzen, ✳
zuͦ nieszen, ✳ damit zù schalten unnd zù walten, alsz mit anderem seinen eigenthùmlichen gütt₎ ✳ von menigklichem un✳ver✳wehrt, ✳ jedoch dem elteren rächten desz thwing ✳ unnd lächen herren ✳ inn allem ohne
nachtheil oder schaden ✳ heiter vorbehalten, ✳ dann der verkaüffer, ✳ noch seine erben ihnen kein weiter eigenthùmblich rächt ✳ noch ansprach, ✳ alsz ob vermelte bezahluͦngen vor behalten hatte. ✳
diser erkantnuͦsz und vertiguͦng ✳ begehrte nûn vill gedachter Meyer ✳ ein urkhuͦndtlichen brieff ✳ und schein, ✳ damit er ✳ selbigen seiner nothuͦrfft nach wüsze uff zù legen unnd zuͦ gebruͦchen, ✳ welches ime
auͦch ✳ under mein, desz richters eygnen einsigel, ✳ jedoch mir und meinen erben inn allweg ohne schaden, ✳ zù geben erkhent worden ✳ dùrch die ehrsamen und bescheidnen ✳ Hanns Geörg Cùstor, ✳ Stoffel
Rey, ✳ Anderes Schneider, ✳ Caspar Meyer, ✳ Heinrich Huͦmbel und andere desz gerichts gnùegsam. ✳ beschehen zuͦ Birmistorff ✳ uff den ersten tag hornnùgs ✳ alsz man zalt von der heylsamen gebürth und mentsch werdùng unsers herren und heylandts Jesu Christi ein thaùszent sechshuͦndert fünffzig unnd neün jahr ✳ 1659. ✳
Berchtold Haller
not₎
hofschreiber zùo
Künigsfeld₎